Diari Oficial de la Generalitat Valenciana


Sumari del DOGV 6994, del 02-04-2013 (2013/3161)

DECRET 45/2013, de 28 de març, del Consell, pel qual es modifiquen els Estatuts de la Universitat de València-Estudi General, aprovats pel Decret 128/2004, de 30 de juliol, del Consell.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/03/28/45/dof/vci/html**

### Dades del document

Número de DOGV
:   6994

Data del DOGV
:   02-04-2013

Secció del DOGV
:   I. DISPOSICIONS GENERALS

Número del document
:   2013/3161


Data del document
:   28-03-2013

Organisme emissor
:   Conselleria d'Educació, Cultura i Esport

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Universitat de València
    * universitat
    * legislació
    * reglament intern

DECRET 45/2013, de 28 de març, del Consell, pel qual es modifiquen els Estatuts de la Universitat de València-Estudi General, aprovats pel Decret 128/2004, de 30 de juliol, del Consell. [2013/3161]  
PREÀMBUL  
  
La Universitat de València-Estudi General, de conformitat amb el que establix l'article 2.2.a de la Llei Orgànica 6/2001, de 21 de desembre, d'Universitats, ha sol·licitat l'aprovació de la modificació dels seus estatuts, aprovats pel Decret 128/2004, de 30 de juliol, del Consell.  
La proposta de modificació dels estatuts s'ha tramitat complint el procediment establit en els articles 242 a 245 dels Estatuts de la Universitat, i ha sigut aprovada pel Claustre de la Universitat de València-Estudi General en la sessió del dia 1 de març de 2012 i ratificada en la seua totalitat en la sessió del Claustre del dia 7 de febrer de 2013.  
  
La sol·licitud ha sigut tramitada d'acord amb les previsions contingudes en l'article 6.2 de la Llei Orgànica 6/2001, de 21 de desembre, d'Universitats, i s'ha realitzat el control previ de legalitat.  
  
Per tot això i d'acord amb el que establix l'article 6.2 de la Llei Orgànica 6/2001, de 21 de desembre, d'Universitats, a proposta de la consellera d'Educació, Cultura i Esport, oït el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 28 de març de 2013,  
  
  
DECRETE  
  
Article únic. Aprovació de la modificació dels Estatuts de la Universitat de València-Estudi General  
Es modifiquen els Estatuts de la Universitat de València-Estudi General, que figuren com a annex del Decret 128/2004, de 30 de juliol, del Consell, amb una nova redacció dels preceptes següents dels mencionats estatuts, continguts en el mencionat annex, d'acord amb el text contingut en l'annex d'este decret: articles 14, 15, 16, 17, 19, 21, 25, 28, 30, 31, 32, 36, 38, 43, 47, 48, 53, 58, 59, 60, 61, 65, 69, 81, 82, 83, 88, 101, 106, 108, 109, 110, 111, 114, 121, 123, 124, 126, 131, 134, 137, 138, 140, 141, 143, 149, 151, 152, 153, 154, 155, 156, 157, 160, 162, 163, 164, 165, 166, 167, 168, 169, 174, 179, 184, 190, 196, 199, 201, 205, 206 i 240; la inclusió dels articles 241 bis i 241 ter; la modificació de les rúbriques següents: del capítol segon del títol primer, de la secció primera del capítol segon del títol primer, de la secció quarta del capítol segon del títol primer, de la secció segona del capítol primer del títol tercer, de la secció segona del capítol primer del títol quart, de la secció tercera del capítol primer del títol quart, de la secció quarta del capítol primer del títol quart, del capítol quint del títol sext, de la secció primera del capítol quint del títol sext i de la secció segona del capítol quint del títol sext; la modificació de les disposicions addicionals quinta, octava, deu i onze, de la disposició transitòria quarta i de la disposició final; i la inclusió de les disposicions addicionals catorze i quinze i de les disposicions transitòries setze i dèsset.  
  
  
  
  
DISPOSICIÓ ADDICIONAL  
  
Única. Limitació al gasto  
La implementació i posterior desenrotllament d'este decret no podrà tindre cap incidència en la dotació de tots i cada un dels capítols de gasto assignada a la conselleria competent per raó de la matèria, i, en tot cas, haurà de ser atés amb els mitjans personals i materials de la dita universitat.  
  
  
  
DISPOSICIÓ FINAL  
  
Única. Entrada en vigor  
El present decret es publicarà en el Boletín Oficial del Estado i entrarà en vigor l'endemà de la publicació en el Diari Oficial de la Comunitat Valenciana.  
  
Anna, 28 de març de 2013  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX  
Text de la modificació dels Estatuts   
de la Universitat de València-Estudi General  
  
Article 14  
La Universitat de València s'organitza, segons les seues finalitats, en departaments, facultats, escoles, instituts universitaris d'investigació, escoles de doctorat, col·legis majors, residències universitàries i tots aquells altres centres, servicis i estructures específiques necessaris per al compliment de les seues funcions.  
  
Article 15  
1. Els departaments són les unitats de docència i d'investigació encarregades de coordinar les ensenyances d'acord amb la programació de la Universitat, fomentar la investigació i les altres activitats universitàries referents a un o a diversos àmbits del coneixement.  
2. Els departaments estan constituïts per una àrea de coneixement o conjunt d'àrees l'afinitat o relació de les quals en justifique l'agrupament des d'un punt de vista acadèmic i amb criteris d'eficàcia i eficiència.  
  
En la Universitat de València no pot haver-hi més d'un departament per àrea de coneixement, tret del que disposa l'article 19.3. No obstant això, i per raons acadèmiques, la Universitat, per acord del Consell de Govern, podrà crear àrees de coneixement pròpies.  
  
Article 16  
1. Els departaments tenen adscrits i desenrotllen en un o més centres les ensenyances incloses en els diversos plans d'estudis els continguts dels quals siguen propis de la seua àrea o àrees de coneixement.   
En cas d'ensenyances que puguen ser considerades pròpies d'àrees adscrites a diversos departaments, el Consell de Govern determinarà la corresponent adscripció i el temps de durada. Prèviament a este acord, el vicerectorat corresponent, oïts els departaments, les comissions acadèmiques de títols i els centres afectats, haurà d'emetre l'informe pertinent.  
2. Cada departament ha d'estar adscrit, als efectes d'estos estatuts, a aquell centre on tinga una major docència en matèries troncals i obligatòries en les diferents titulacions, sense perjudici que, per raons d'afinitat científica i acadèmica, el Consell de Govern, després de l'informe del vicerectorat corresponent, puga canviar esta adscripció.  
  
  
Article 17  
La creació, modificació i supressió de departaments correspon al Consell de Govern, sense perjudici de les competències del Consell Social sobre els aspectes pressupostaris. L'expedient l'iniciarà el rector o la rectora, d'ofici o a proposta de la junta d'un centre o d'un consell de departament. Una vegada iniciat l'expedient, el rector o la rectora en demanarà un informe als centres i als departaments afectats, com també tots aquells informes que considere oportuns. Així mateix, s'ha d'obrir un període d'un mes d'informació pública en la comunitat universitària i, si és procedent, s'ha de sotmetre a informe del Consell Social.  
  
Article 19  
1. Les condicions mínimes per a la creació d'un departament són:  
a) Disposar d'un nombre de professors o professores amb vinculació permanent a la Universitat, igual o superior a 18, amb dedicació a temps complet.  
A l'efecte del còmput de l'esmentat mínim, dues dedicacions a temps parcial es consideren equivalents a una a temps complet. No hi comptabilitzarà el personal d'institucions sanitàries a què fa referència la disposició addicional onze.  
b) En tot cas, cada departament ha de tindre, almenys, huit funcionaris o funcionàries dels cossos docents universitaris amb dedicació a temps complet.  
2. Quan un departament quede per davall dels mínims esmentats durant un període de quatre anys, el departament es considerarà extingit. El Consell de Govern, després de l'informe del vicerectorat corresponent i oïts els afectats, haurà de decidir la seua fusió amb un altre o altres departaments.  
3. Quan un departament estiga constituït per una única àrea de coneixement i el nombre de membres del personal docent i investigador que tinga adscrits siga superior a 50, el consell de departament, a proposta d'un terç del personal docent i investigador i del personal d'administració i servicis adscrit al departament, podrà sol·licitar al rector o la rectora la creació, per segregació, d'un nou departament.   
  
Així mateix, quan un departament impartisca docència en centres o agrupacions de centres allunyats geogràficament, el Consell de Govern, després de l'informe del vicerectorat corresponent, podrà autoritzar-ne la segregació en dos departaments, sempre que estos estiguen adscrits a centres diferents.  
4. Quan un departament estiga constituït per més d'una àrea de coneixement i el nombre de membres del personal docent i investigador adscrit a una de les àrees supere el mínim establit en este article, el consell de departament podrà sol·licitar al rector o la rectora la creació, per segregació, d'un nou departament.  
5. En els supòsits assenyalats en els punts 3 i 4, els departaments resultants hauran de respectar els mínims establits. Així mateix, l'expedient de creació haurà d'explicitar la coherència acadèmica i científica de la proposta, com també la nova adscripció de tot el personal docent i investigador i del personal d'administració i servicis.  
  
Article 21  
1. Quan un departament tinga responsabilitats docents en un centre allunyat geogràficament del centre al qual està adscrit i el compliment d'estes responsabilitats exigisca la presència de sis o més professors o professores a temps complet al centre en qüestió, el consell de departament podrà elevar al Consell de Govern la proposta de creació de la secció departamental corresponent en cada centre on es done esta situació. Una vegada creada la secció departamental, en el cas que integre tots els professors i les professores d'una àrea de coneixement diferent a la resta del departament, l'esmentada secció formarà part, als efectes acadèmics, del centre on tinga una major docència en matèries troncals i obligatòries.  
2. Cada secció departamental de centre serà dirigida per un professor o una professora amb vinculació permanent que exercisca docència en el centre. La durada del càrrec és de tres anys, amb una única possibilitat de reelecció consecutiva. Caldrà deixar constància escrita dels acords presos en les reunions de les seccions departamentals.  
  
  
Article 25  
1. El Consell és l'òrgan de govern del departament. Està integrat per:  
a) Tots els doctors i doctores del personal docent i investigador adscrits al departament.  
b) Una representació de la resta del personal docent i investigador, de la manera següent:  
I. Tots els qui tinguen dedicació a temps complet.   
II. El 50 % d'este personal a temps parcial.  
c) El 50 % del personal investigador en formació adscrit al departament.  
d) Una representació dels estudiants que cursen ensenyances dels diferents cicles i centres impartits pel departament, igual a la mitat del total de membres dels apartats a) i b).  
e) Una representació del personal d'administració i servicis adscrit al departament igual a la quinta part del total de membres dels apartats a) i b).  
f) Una representació, si és el cas, del professorat associat d'institucions sanitàries, d'acord amb el que disposa la disposició addicional onze d'estos estatuts.  
2. El consell de departament ha de ser renovat cada tres anys, llevat dels representants dels estudiants, el mandat dels quals tindrà la durada que s'establix en el reglament electoral general previst en estos estatuts. Les vacants que s'hi produïsquen en este període seran cobertes pel temps que reste.  
  
Article 28  
1. El director o la directora del departament és elegit pel consell de departament i nomenat pel rector o la rectora. Per ser candidat o candidata són necessàries les condicions següents:  
a) Ser professor doctor o professora doctora amb vinculació permanent a la Universitat.  
b) No haver estat revocat com a tal durant els sis mesos anteriors a l'elecció.  
c) Que la candidatura siga avalada per un 10 % dels membres del consell de departament.  
El compliment d'estos requisits serà verificat pel consell de departament.   
2. Resultarà elegit en primera volta el candidat o la candidata que obtinga un nombre de vots superior a la mitat del nombre de membres del consell de departament. En segona volta, en la qual seran candidats els dos més votats en la primera, resultarà elegit el candidat o la candidata més votat, sempre que supere el nombre de vots en blanc.  
  
Si cap candidatura no aconseguix esta majoria, el rector o la rectora designarà un director o una directora provisional i s'iniciarà un nou procés electoral en el termini de tres mesos.   
En esta nova elecció, en la segona volta, en la qual seran candidats els dos més votats en la primera, resultarà elegit el qui obtinga més vots.  
3. La durada del càrrec és de tres anys, amb una única possibilitat de reelecció consecutiva  
  
Article 30  
1. En el termini de sis mesos a partir de la data de constitució d'un departament, este haurà de presentar al Consell de Govern un projecte de reglament de règim intern. El projecte s'haurà d'atindre al reglament marc aprovat pel Consell de Govern a proposta de la Comissió d'Estatuts. Este reglament marc regularà provisionalment el funcionament del departament des de la seua constitució fins a l'aprovació del reglament de règim intern propi.  
2. En tot cas, en el reglament de règim intern del departament ha de figurar:  
a) (suprimir).  
b) La composició, les competències i les normes de funcionament de la junta permanent.  
c) El règim de majories per a la presa d'acords.  
d) Els criteris objectius per a la distribució de les activitats docents programades.  
e) Les competències i les normes de funcionament de les seccions departamentals i les unitats docents, si n'hi ha.  
  
Rúbrica del capítol segon del títol primer i de la secció primera del capítol segon del títol primer  
  
CAPÍTOL SEGON  
De les facultats i escoles  
  
Secció primera  
De les facultats i escoles pròpies  
  
Article 31  
Les facultats i escoles són els centres encarregats de l'organització de les ensenyances i dels processos acadèmics, administratius i de gestió conduents a l'obtenció de títols de grau. També poden organitzar ensenyances conduents a l'obtenció d'altres títols, així com activitats d'extensió universitària i de difusió de la cultura.  
  
Article 32  
La creació, modificació o supressió de facultats i/o escoles l'ha d'acordar la Generalitat, bé per iniciativa pròpia, amb l'acord del Consell de Govern, o bé per iniciativa de la Universitat, mitjançant una proposta del Consell de Govern, en els dos casos després de l'informe favorable del Consell Social.  
  
Article 36  
1. La junta de centre n'és el màxim òrgan de govern, on es troben representats els seus membres. Formen part de la junta el degà o la degana o el director o la directora, que la presidix, i un màxim de 60 membres distribuïts de la manera següent:  
a) Un 51 % en representació del professorat amb vinculació permanent.  
b) Un 6 % en representació del professorat sense vinculació permanent.  
c) Un 3 % en representació del personal investigador en formació vinculat als departaments o seccions departamentals adscrits al centre.  
  
d) Un 30 % en representació dels estudiants.  
e) Un 10 % en representació del personal d'administració i servicis.  
2. Assistixen a la junta, amb veu i sense vot, llevat que tinguen la condició de representants:   
a) Els vicedegans i les vicedeganes o els subdirectors i les subdirectores.  
b) El secretari o la secretària del centre, que també ho serà de la junta.  
c) Els directors i les directores dels departaments adscrits al centre.  
  
d) Els directors i les directores de les seccions departamentals adscrites al centre.  
e) Els directors i les directores dels departaments que, sense estar adscrits al centre ni constituir seccions departamentals, tinguen assignada una docència elevada en l'esmentat centre.  
f) Els presidents i les presidentes de les comissions acadèmiques de títol.  
g) L'administrador o l'administradora.  
h) Un/a estudiant de cada una de les titulacions que no tinguen cap estudiant electe, designat per l'assemblea de representants del centre.  
  
3. La junta de centre ha de ser renovada totalment cada tres anys, llevat dels representants dels estudiants, el mandat dels quals tindrà la durada establida en el reglament electoral general previst en estos estatuts. Si en el moment de la renovació no hi ha membres del col·lectiu del personal investigador en formació censats al centre, el percentatge d'este col·lectiu incrementarà el del professorat sense vinculació permanent. Les vacants que s'hi produïsquen en este període seran cobertes pel temps que reste.  
4. La junta de centre s'ha de reunir, com a mínim, una vegada cada trimestre i, en tot cas, quan ho sol·licite almenys un 10 % dels membres.  
  
Article 38  
1. El degà o la degana o el director o la directora del centre és elegit per la junta de centre i nomenat pel rector o la rectora. Per a ser-hi candidats són necessàries les condicions següents:  
a) Ser professor o professora amb vinculació permanent a la Universitat.  
b) No haver estat revocat o revocada com a tal durant els sis mesos anteriors a l'elecció.  
c) Que la candidatura siga avalada per un 10 % dels membres de la junta de centre.  
El compliment d'estos requisits serà verificat per la junta electoral del centre.  
2. Resultarà elegit en primera volta el candidat o la candidata que obtinga un nombre de vots superior a la mitat del nombre de membres de la junta de centre. En segona volta, en la qual seran candidats els dos més votats en la primera, resultarà elegit o elegida el candidat o la candidata més votat, sempre que supere el nombre de vots en blanc.   
Si cap candidatura aconseguix esta majoria, el rector o la rectora designarà un degà o una degana o un director o una directora provisional i s'iniciarà un nou procés electoral en el termini de tres mesos.  
En esta nova elecció, en la segona volta, en la qual seran candidats els dos més votats en la primera, resultarà elegit qui obtinga més vots.  
  
3. El degà o la degana o el director o la directora del centre és elegit per un període de tres anys i amb possibilitat de només una reelecció consecutiva.  
  
Article 43  
1. En el termini de sis mesos a partir de la data de creació d'un centre, este haurà de presentar al Consell de Govern un projecte de reglament de règim intern. El projecte s'haurà d'atindre al reglament marc aprovat pel Consell de Govern a proposta de la Comissió d'Estatuts. Este reglament marc regularà provisionalment el funcionament del centre des de la seua creació fins a l'aprovació del reglament de règim intern propi.  
2. En el reglament de règim intern del centre, hi haurà de constar almenys:  
a) La determinació del nombre total de membres de la junta del centre.  
b) (suprimir).  
c) El règim, les normes i la periodicitat de convocatòries de la junta de centre.  
d) La regulació de les relacions, les competències i la distribució dels recursos compartits entre el centre i els departaments i les seccions departamentals adscrits al centre.  
e) La normativa de votacions i el règim de majories per a la presa d'acords.  
f) Els percentatges mínims necessaris per incloure punts en l'ordre del dia i per a peticions de convocatòria de junta.  
g) La composició i les normes de funcionament de les comissions acadèmiques de títol.  
h) Les normes per a la creació i el funcionament de comissions del centre.  
i) Les previsions en cas de cessament o de revocació.   
j) (suprimir).   
k) En general, totes aquelles qüestions relatives al funcionament i l'organització del centre.  
  
Rúbrica de la secció quarta del capítol segon del títol primer  
  
  
Secció quarta  
Dels centres d'educació superior adscrits  
  
Article 47  
1. La sol·licitud d'adscripció de centres docents de titularitat pública o privada per impartir estudis conduents a l'obtenció de títols de caràcter oficial i validesa en tot l'Estat i dels títols propis, que quedaran sotmesos a la tutela acadèmica de la Universitat de València, ha de contindre:  
a) Una memòria justificativa de la proposta d'adscripció, que s'ajuste, en allò que li siga aplicable, a l'article 33.2 d'estos estatuts i en la qual, en tot cas, figure el projecte de pressupost del centre, amb els recursos previstos per al seu funcionament i, en especial, les quantitats que han de satisfer els estudiants.  
b) La plantilla de personal docent i investigador, acompanyada dels corresponents currículums acadèmics i professionals.  
c) Un projecte de conveni en què es fixen les bases de relació i col·laboració entre la Universitat de València i l'entitat o les entitats promotores i el període de vigència.  
2. L'expedient s'haurà de sotmetre a informació pública de la comunitat universitària durant dos mesos, transcorreguts els quals el Consell de Govern farà la seua proposta respectant els criteris generals aprovats pel Claustre.  
3. La proposta del Consell de Govern, després de l'obtenció del preceptiu informe favorable del Consell Social, s'haurà de trametre a la Generalitat per a l'aprovació de l'adscripció.  
4. L'adscripció no pressuposa subvencions econòmiques per part de la Universitat de València.  
Article 48  
El director o la directora d'un centre adscrit és nomenat pel rector o la rectora, d'acord amb l'entitat titular del centre, entre el professorat amb vinculació permanent a la Universitat que complisca els requisits que exigix la legislació vigent, oït el Consell de Govern.  
  
  
Article 53  
1. El procediment per a la creació o supressió d'un institut universitari d'investigació propi es regix pel que disposa l'article 32 d'estos estatuts. L'actuació del Consell de Govern haurà de respectar els criteris generals aprovats pel Claustre.  
2. (suprimir).  
3. En cas d'iniciativa de creació, l'expedient es formarà amb documentació referida als aspectes següents:  
a) Denominació i fins de l'institut.  
b) Justificació de la creació en la Universitat de València.  
c) Programa d'activitats a mitjà i llarg termini.  
d) Relació dels recursos humans i materials inicialment adscrits a l'institut.  
e) Necessitats materials i economicofinanceres per al funcionament.  
f) (suprimir).  
g) Qualsevol altra documentació que siga d'interés per a valorar la procedència de l'actuació que cal realitzar.  
4. En cas d'iniciativa de supressió, l'expedient es formarà amb documentació referida als aspectes següents:  
a) Justificació de la procedència de la supressió.  
b) Destinació del personal i dels mitjans materials adscrits a l'institut que se suprimeix.  
5. L'expedient, que ha d'incloure l'informe d'una agència oficial d'avaluació d'universitats, s'haurà de sotmetre a informació pública de la comunitat universitària al llarg d'un mes.  
6. (suprimir).  
7. En el termini de sis mesos a partir de la data de constitució d'un institut universitari d'investigació, este haurà de presentar al Consell de Govern un projecte de reglament de règim intern. El projecte s'haurà d'atindre al reglament marc aprovat pel Consell de Govern a proposta de la Comissió d'Estatuts. Este reglament marc regularà provisionalment el funcionament de l'institut universitari d'investigació des de la seua constitució fins a l'aprovació del reglament de règim intern.  
  
  
Article 58  
1. El procediment per a la modificació d'un institut universitari d'investigació propi es regix pel que disposa l'article 32 d'estos estatuts.  
2. La modificació d'un institut interuniversitari s'ha de fer d'acord amb el que establix el seu reglament de règim intern sense perjudici de la competència del Consell Social.  
3. La modificació d'un institut mixt o concertat s'ha de fer d'acord amb el que establix el conveni de creació.  
4. La modificació d'un institut adscrit s'ha de fer d'acord amb el que establix el conveni d'adscripció.  
  
Article 59   
1. En els instituts universitaris d'investigació propis de la Universitat de València ha d'haver-hi els òrgans següents: comité científic, consell i director o directora. S'hi pot preveure l'existència d'una junta permanent i del càrrec de secretari o secretària.  
2. El comité científic és competent per a proposar les directrius generals de les activitats pròpies de l'institut, supervisar-ne el desenrotllament i avaluar-ne els resultats.  
El comité està compost per un màxim de set membres, especialistes de reconegut prestigi en el camp d'activitat de l'institut. Els designa el Consell de Govern, a proposta del consell de l'institut i després de l'informe del vicerectorat corresponent. Almenys la mitat dels membres del comité han de ser aliens a la Universitat de València.  
  
3. El consell de l'institut està compost per un màxim de 40 membres i hi estan representats, d'acord amb el que dispose el reglament de règim intern, el personal docent i investigador pertanyent a l'institut, el personal investigador en formació, el personal d'administració i servicis que s'hi trobe adscrit i, si és el cas, els estudiants, distribuïts de la manera següent:  
  
a) Un 55 % en representació del professorat amb vinculació permanent.  
b) Un 15 % en representació del professorat sense vinculació permanent.  
c) Un 15 % en representació del personal investigador en formació.  
d) Un 5 % en representació dels estudiants.  
e) Un 10 % en representació del personal d'administració i servicis.  
El consell de l'institut ha de ser renovat totalment cada tres anys, llevat de la representació dels estudiants, el mandat dels quals tindrà la durada que s'establix en el reglament electoral general previst en estos estatuts. Les vacants que s'hi produïsquen en este període seran cobertes pel temps que reste.  
4. El consell té les competències següents:  
a) Proposar al Consell de Govern el reglament de règim intern i les seues modificacions, que ha de respectar, en tot cas, el que dispose el reglament marc aprovat pel Consell de Govern.  
b) Proposar programes de doctorat i altres estudis de postgrau i d'especialització que ha d'impartir l'institut.  
c) Resoldre sobre l'admissió i l'exclusió de membres de l'institut.  
  
d) Distribuir l'assignació pressupostària de l'institut.  
e) Aprovar plans d'investigació de l'institut i adoptar les mesures oportunes de coordinació de projectes d'investigació de membres de l'institut, d'acord amb les directrius aprovades pel comité científic.  
  
f) Aprovar la memòria anual d'activitats.  
5. El director o la directora de l'institut, que és nomenat pel rector o la rectora, l'elegix el consell de l'institut entre el personal docent i investigador pertanyent a l'institut, amb el títol de doctor i amb dedicació a temps complet, que haja estat presentat com a candidat o candidata per un 20 % dels membres del consell de l'institut i que no haja estat revocat durant els sis mesos anteriors a l'elecció. El compliment d'estos requisits serà verificat pel consell de l'institut.   
  
Resultarà elegit en primera volta el candidat o la candidata que obtinga un nombre de vots superior a la mitat del nombre de membres del consell de l'institut. En segona volta, en la qual seran candidats els dos més votats en la primera, resultarà elegit el candidat o la candidata més votat, sempre que supere el nombre de vots en blanc.  
  
Si cap candidatura no aconseguix esta majoria, el rector o la rectora designarà un director o una directora provisional i s'iniciarà un nou procés electoral en el termini de tres mesos. En esta nova elecció, en la segona volta, en la qual seran candidats els dos més votats en la primera, resultarà elegit qui obtinga més vots.  
La durada del càrrec és de tres anys, amb una única possibilitat de reelecció consecutiva.  
És competència del director o la directora la representació de l'institut, la direcció i la gestió ordinària, i també les competències no atribuïdes a altres òrgans de l'institut.  
  
Article 60  
1. En el reglament de règim intern dels instituts ha de figurar, si més no:  
a) La denominació, la naturalesa i els fins de l'institut.  
b) El règim del seu personal docent i investigador i la naturalesa de la seua vinculació a l'institut, juntament amb els criteris científics que regulen el procediment d'admissió i exclusió dels seus membres.  
  
c) L'estructura orgànica i funcional de l'institut i els criteris per a la seua modificació.   
d) La composició i les funcions dels òrgans de govern.  
e) La previsió del seu cessament o revocació.  
f) La normativa de distribució de les assignacions pressupostàries corresponents.  
g) La normativa de votacions i el règim de majories per a la presa d'acords.  
h) La regulació de les seues relacions amb els departaments, centres i servicis de la Universitat de València.  
2. El reglament de règim intern dels instituts universitaris d'investigació propis i les seues modificacions han de ser aprovats pel Consell de Govern.  
3. El reglament de règim intern dels instituts d'investigació interuniversitaris i les seues modificacions han de ser aprovats pel Consell de Govern de la Universitat de València i per l'òrgan competent de l'altra universitat titular.  
4. En el cas d'instituts d'investigació mixtos o concertats o dels adscrits, el reglament de règim intern ha de formar part del conveni. Les modificacions s'han d'aprovar d'acord amb el que establix el conveni.  
  
  
Article 61  
1. És membre d'un institut universitari d'investigació el personal docent i investigador que es trobe en alguna de les situacions següents:  
a) Ser personal docent i investigador de la Universitat de València i h  
aver estat admés com a membre de l'institut. El consell de l'institut ha de resoldre la sol·licitud d'admissió de la persona interessada, oït el departament al qual es troba adscrit, en consideració al currículum aportat. Tant la persona interessada com el departament, poden recórrer contra la resolució davant el Consell de Govern, el qual resoldrà després de l'informe del vicerectorat corresponent.  
b) Haver accedit a una plaça adscrita a l'institut o haver estat contractat per a ocupar-la.  
2. L'admissió com a membre d'un institut del personal al qual es referix l'apartat 1.a) d'este article no modifica, per ella mateixa, els seus deures docents, que ha de complir en el departament al qual es trobe adscrita la seua plaça, tret de la docència de doctorat, que es pot impartir en programes propis de l'institut. La funció investigadora l'ha de dur a terme principalment en l'àmbit de l'institut.  
3. Les obligacions docents del personal al qual es referix l'apartat 1.b) d'este article s'han de complir prioritàriament en l'institut i, si no és possible, en el departament que establirà el Consell de Govern, després de l'informe del vicerectorat corresponent, oït el departament implicat.  
  
4. És membre d'un institut el personal d'administració i servicis que ocupa places que s'hi troben adscrites.   
5. Són membres d'un institut el personal investigador en formació que hi estiga adscrit segons allò que regule l'estatut del personal investigador en formació aprovat pel Consell de Govern.   
  
6. Per a cada institut, en els supòsits no previstos en altres articles d'estos estatuts, el Consell de Govern haurà de determinar a través de quins centres i sectors es realitzarà la participació del personal corresponent en els processos electorals dels òrgans centrals de la Universitat.  
  
  
Article 65  
1. El funcionament dels col·legis majors es regix per estos estatuts i pels seus propis. L'aprovació o modificació d'estos últims correspon al Consell de Govern a proposta dels mateixos col·legis.   
  
2. Els estatuts dels col·legis majors s'han d'ajustar a allò que disposen els Estatuts de la Universitat i un estatut marc aprovat pel Consell de Govern. Han de regular, almenys, els aspectes següents:  
  
a) Principis que animen i definixen l'activitat del col·legi major.  
b) Normes d'organització i de funcionament.  
c) Funcionament dels òrgans de govern.  
d) Règim d'admissió i permanència que s'atinga a criteris objectius, entre els quals ha de figurar necessàriament l'aprofitament acadèmic i la situació econòmica personal.  
  
Article 69  
1. La Universitat de València pot crear, modificar o suprimir residències universitàries, mitjançant acord del Consell de Govern, després de l'informe favorable del Consell Social. Així mateix, el Consell de Govern pot instar el Consell Social perquè efectue la proposta d'adscripció d'una residència mitjançant la signatura del conveni corresponent amb l'entitat titular. En el cas de les residències pròpies de la Universitat de València, el rector o la rectora en nomenarà un director o una directora i n'informarà el Consell de Govern.  
2. El funcionament de les residències pròpies es regix per estos estatuts i pels seus propis. L'aprovació o la modificació d'estos últims correspon al Consell de Govern a proposta de les residències.   
  
3. Els estatuts de les residències s'han d'ajustar al que disposen els Estatuts de la Universitat i un estatut marc aprovat pel Consell de Govern.   
  
Article 81  
1. El Claustre és l'òrgan màxim de representació de la comunitat universitària. Li corresponen les competències de reglamentació, resolució i control que li atribuïxen les lleis i estos estatuts.  
2. El Claustre està format pel rector o la rectora, que el presidix, el secretari o la secretària general, que ho és del Claustre, el gerent i per tres-cents membres elegits d'acord amb la distribució que s'indica a continuació:  
a) Cent cinquanta-tres membres del professorat doctor amb vinculació permanent a la Universitat i trenta-huit membres del professorat no doctor o sense vinculació permanent, elegits per tot el personal docent i investigador.  
b) Setanta-cinc membres elegits pels estudiants entre estos.  
  
c) Trenta membres elegits pel personal d'administració i servicis i entre estos.  
d) Quatre membres elegits pel personal investigador en formació i entre estos.  
Els vicerectors, les vicerectores, els vicesecretaris i les vicesecretàries generals formen part del Claustre, amb veu i sense vot, llevat que tinguen la condició de representants en el Claustre.  
3. El Claustre ha de ser renovat totalment cada quatre anys, llevat dels representants dels estudiants, el mandat dels quals tindrà la durada que s'establix en el reglament electoral general previst en estos estatuts. Les vacants que s'hi produïsquen en els períodes esmentats seran cobertes pel temps que reste. Les eleccions per a la renovació del Claustre s'han de realitzar durant el primer trimestre del curs acadèmic.  
  
4. El Claustre també ha de ser renovat totalment en cas de cessament del rector o la rectora en virtut de revocació aprovada pel Claustre.  
  
Article 82  
Les eleccions corresponents a les representacions que s'establixen en l'article anterior es regixen per les normes següents:  
a) La representació del personal docent i investigador es distribuïx proporcionalment a cada facultat o escola, en funció del nombre de membres del personal docent i investigador adscrits a cada centre. En cada un d'estos centres, esta representació es distribuïx segons el nombre de membres del professorat doctor amb vinculació permanent i del professorat no doctor o sense vinculació permanent del centre. El percentatge de participació en el Claustre del professorat associat d'institucions sanitàries és el que establix la disposició addicional onze d'estos estatuts.  
b) La representació dels estudiants es distribuïx proporcionalment a cada facultat o escola en funció del nombre d'estudiants censats en cada centre.  
c) La representació del personal d'administració i servicis es distribuïx proporcionalment d'acord amb el cens de cada col·legi electoral, de manera que es garantisca la participació de tot el personal d'administració i servicis.  
d) La representació del personal investigador en formació s'elegix en col·legi electoral únic.  
e) El Claustre elegix una junta electoral que, segons els criteris assenyalats en els apartats anteriors, elabora el cens de cada col·legi electoral, determina el nombre de membres que han de ser elegits i resol les reclamacions i els recursos que s'interposen en el procediment electoral.  
  
  
Article 83  
Són competències del Claustre:  
a) Defensar la personalitat i els principis de la Universitat de València establits en el títol preliminar d'estos estatuts.  
b) Elaborar els estatuts i les modificacions d'estos, com també reformular, si és el cas, els textos inicialment aprovats.  
c) Aprovar i modificar els reglaments de la Universitat de València en les matèries que establixen els estatuts i, en particular, el reglament electoral general.  
d) (suprimir).  
e) Establir els criteris generals que el Consell de Govern ha de tindre presents per a emetre informe sobre la creació, modificació i supressió de facultats, escoles i instituts universitaris d'investigació de la Universitat de València, i sobre l'adscripció de centres a esta.  
  
f) Debatre i, si és el cas, aprovar els objectius generals de la política universitària que el rector o la rectora ha de presentar el segon trimestre de cada any natural.  
g) Debatre i, si és el cas, aprovar les línies generals de la proposta de pressupost que el rector o la rectora ha de presentar el segon trimestre de cada any natural, de manera coordinada amb els objectius esmentats en l'apartat f) anterior.  
h) Debatre l'informe de gestió que, respecte dels objectius generals aprovats per a un curs acadèmic i un exercici pressupostari i atenent, si és procedent, els pressupostos aprovats, ha de presentar el rector o la rectora el segon trimestre de cada any natural.   
i) Aprovar, si és el cas, la gestió del rector o la rectora, una vegada debatut l'informe esmentat en l'apartat h), com també la gestió de la resta d'òrgans de govern de la Universitat.  
j) Convocar, amb caràcter extraordinari, eleccions al Rectorat, d'acord amb allò que disposa l'article 104 dels estatuts i amb els efectes que s'hi establixen.  
k) Exigir responsabilitats als càrrecs o representants que elegix i, si és el cas, revocar-los.  
l) Deliberar i prendre acords sobre qualsevol proposta que li siga presentada i, si és el cas, traslladar-los als organismes corresponents.  
  
m) Totes aquelles que li reserven els estatuts i altres disposicions aplicables.  
  
Article 88  
El Consell de Govern està format:  
1. Pel rector o la rectora, que el presidix, el secretari o la secretària general, que ho és també del Consell, i el gerent.  
2. Per 15 membres de la pròpia comunitat universitària designats pel rector o la rectora, en els quals s'han d'incloure necessàriament els vicerectors i les vicerectores.  
3. Per 20 membres del Claustre elegits per este entre les representacions dels seus diversos sectors en els nombres següents:  
a) Nou en representació del professorat doctor amb vinculació permanent.  
b) Dos en representació del professorat no doctor o sense vinculació permanent.  
c) Un en representació del personal investigador en formació.  
d) Tres en representació del personal d'administració i servicis.  
  
e) Cinc en representació dels estudiants.  
4. Per 15 representants dels degans, les deganes, els directors i les directores de centres, instituts universitaris d'investigació i departaments, distribuïts de la manera següent:  
a) Onze representants dels degans, les deganes, els directors i les directores d'escola.   
b) Tres representants dels directors i les directores de departament.  
  
c) Un representant dels directors i les directores d'instituts universitaris d'investigació.  
5. Per tres membres del Consell Social no pertanyents a la pròpia comunitat universitària.  
6. El mandat dels membres del Consell als quals es referixen els apartats 3 i 4 és de dos anys, tret del mandat dels estudiants, el qual tindrà la durada que s'establix en el reglament electoral general previst en els estatuts.  
7. Els degans, les deganes, els directors i les directores de centre que no siguen membres del Consell de Govern tenen el dret d'assistir a les reunions, amb veu però sense vot, i han de ser convocats en els mateixos termes que els membres del Consell.  
  
Article 101  
1. L'elecció de rector o rectora es fa per votació directa i per sufragi universal, lliure i secret. El vot és ponderat per sectors de la comunitat universitària, de la manera següent:  
a) El vot del professorat doctor amb vinculació permanent té el valor d'un 51 % del total de vots a candidatures emesos vàlidament per la comunitat universitària.  
b) El vot del professorat no doctor o sense vinculació permanent té el valor d'un 12,67 %.  
c) El vot dels estudiants té el valor d'un 25 %.  
d) El vot del personal d'administració i servicis té el valor d'un 10 %.  
e) El vot del personal investigador en formació té el valor de l'1,33 %.  
2. Serà proclamat rector o rectora, en primera votació, el candidat o la candidata que obtinga la majoria absoluta de vots ponderats a candidatures.  
3. Si cap dels candidats o candidates no obté la majoria assenyalada en l'apartat anterior, es farà una segona votació entre les dues candidatures que hagen obtingut més vots ponderats en la primera. La segona votació es farà en un dia comprés entre el sext i el quinzé següents a la data de la primera. Serà proclamat rector o rectora, en segona votació, el candidat o la candidata que obtinga la majoria simple dels vots ponderats.  
4. El Claustre ha d'aprovar el reglament del procediment electoral.  
  
Article 106  
El secretari o la secretària general és nomenat pel rector o la rectora entre els membres de la Universitat de València que complixen els requisits legals. El secretari o la secretària general actua com a tal en el Claustre i en el Consell de Govern, és el custodi de la documentació universitària, el fedatari de la Universitat de València i ha de garantir l'accés dels membres de la comunitat universitària al coneixement dels acords del Claustre i del Consell de Govern.  
  
Capítol quint del títol segon  
  
CAPÍTOL QUINT  
De la junta consultiva  
  
Article 108  
Sense contingut  
  
Article 109  
Sense contingut  
  
Article 110  
Sense contingut  
  
Article 111  
Sense contingut  
  
Article 114  
1. Els reglaments d'organització i funcionament de les comissions n'han d'establir, si més no:  
a) Les competències, que podran consistir en la formulació de propostes i en l'emissió d'informes; en tot cas, hauran de respectar les competències decisòries dels òrgans que les tenen atribuïdes.  
b) La composició, en què han d'estar representats els sectors de la comunitat universitària afectats per la matèria en què la comissió siga competent, respectant el que disposen els punts següents.  
2. Si la representació s'atribuïx a les facultats o escoles, o si els representants han de ser elegits en estos centres, el nombre de representants s'establirà atenent, prioritàriament, el nombre d'estudiants i de membres del personal docent i investigador de cada centre, que es ponderarà, si és el cas, tenint en compte la matèria en què la comissió siga competent. Amb esta finalitat, els reglaments poden atribuir la representació a centres o agrupacions de centres.  
3. Els membres de les comissions han de cessar cada vegada que es renove totalment l'òrgan que, si és el cas, els haja elegit. Els representants dels estudiants es renoven amb la periodicitat que s'establisca en els reglaments aplicables.  
4. La presidència de la Comissió d'Estatuts correspon al membre d'esta que haja elegit la Comissió per majoria absoluta. La presidència de la resta de comissions correspon al vicerector o la vicerectora que tinga atribuïdes les funcions sobre la matèria en què la Comissió siga competent.  
5. Per a l'exercici de les seues funcions, les comissions poden sol·licitar l'assessorament d'experts.  
  
Article 121  
1. Els títols oficials, amb la denominació que fixe la llei, són atorgats pel rector o la rectora en nom del cap de l'Estat.   
2. Els títols, diplomes o certificats propis de la Universitat de València són atorgats pel rector o la rectora i poden ser, almenys:  
  
a) Qualssevol dels que no figuren en el Registre d'Universitats, Centres i Títols.  
b) Els que corresponen als estudis de postgrau i als d'especialització professional.  
c) Els que corresponen als estudis d'extensió universitària.  
  
Article 123  
1. La iniciativa per a sol·licitar la implantació, la modificació o la supressió d'estudis per a l'obtenció de títols oficials i amb validesa en tot l'Estat correspon:  
a) Al Consell de Govern, per decisió pròpia o a proposta de la comissió competent en matèria d'estudis de grau o a proposta d'un centre.  
  
b) A la Generalitat, amb l'acord del Consell de Govern segons la legislació vigent.  
2. Així mateix, si és el cas, el Consell de Govern determinarà el centre a què s'han d'adscriure els nous estudis, oïda la comissió competent en matèria d'estudis de grau.  
  
Article 124  
1. Les propostes de plans d'estudis per a l'obtenció de títols oficials i amb validesa en tot l'Estat, i les seues modificacions, les elaboren les comissions nomenades a este efecte pel Consell de Govern. Abans de formular la proposta, s'oferirà a les organitzacions professionals i socials interessades en el pla la possibilitat de ser oïdes.  
  
2. Una vegada elaborada la proposta, la documentació haurà de ser sotmesa durant un mes a informació pública del centre en el qual s'impartisca la titulació, de la resta de la comunitat universitària i, si és el cas, de les organitzacions professionals i socials interessades en el pla. Finalitzat este termini, la comissió competent en matèria d'estudis de grau haurà d'emetre informe sobre esta proposta i l'elevarà al Consell de Govern perquè l'aproven.  
3. Una vegada aprovat, el pla d'estudis s'ha de remetre a la Generalitat perquè, després de l'informe favorable del Consell Social, l'autoritze i, posteriorment, al Consell de Universitats perquè en verifique les directrius.  
  
Article 126  
El Consell de Govern, després de l'informe de la comissió competent en matèria d'estudis de grau, ha d'aprovar un reglament sobre l'actuació de la Universitat de València en matèria de revalidacions, adaptacions, validació de l'experiència i equivalències d'estudis cursats en centres universitaris a l'efecte de la continuació d'estudis.  
  
  
Article 131  
Els estudiants tenen dret a la revisió de les seues qualificacions d'acord amb el reglament que, a este efecte, aprove el Consell de Govern, oïda la comissió competent en matèria d'estudis de grau i després de l'informe de la Comissió d'Estatuts. Este reglament ha de preveure que el resultat de la revisió puga donar lloc, si és el cas, a una modificació positiva de la qualificació, o bé, si és el cas, a l'anul·lació i nova realització de la prova. La resolució tindrà tots els efectes retroactius que siguen favorables a l'estudiant.  
  
Rúbrica de la secció segona del capítol primer del títol tercer  
  
  
Secció segona  
Dels estudis oficials de màster i doctorat i la seua ordenació  
  
Article 134  
1. El Consell de Govern establirà, després de l'informe del vicerectorat corresponent i en el marc de les disposicions vigents, el reglament que regule els estudis oficials de màster i doctorat en la Universitat de València. Este reglament ha de delimitar la composició, les competències i els àmbits d'actuació de l'òrgan o la comissió competent en matèria de postgrau de la Universitat.  
2. Correspon al Consell de Govern l'aprovació dels programes oficials de màster i doctorat.  
  
Article 137  
1. La Universitat de València, per acord del Consell de Govern, pot establir estudis destinats a l'obtenció de títols propis de grau sobre ensenyances no incloses en el Registre d'Universitats, Centres i Títols.  
  
2. Els estudis conduents a l'obtenció de títols propis de grau han de seguir el mateix procediment que els conduents a títols oficials i amb validesa en tot l'Estat, tret de la verificació i l'autorització.  
  
  
Article 138  
La Universitat de València, per acord del Consell de Govern, pot establir estudis destinats a l'obtenció de títols propis de postgrau. Estos estudis aniran dirigits a l'aplicació professional dels sabers, al reciclatge de titulats universitaris, a la formació permanent i a la formació inicial del personal docent i investigador universitari. També pot establir estudis conduents a l'obtenció de títols oficials d'especialització professional, en els termes que establix la legislació vigent.  
  
Poden proposar estos estudis, per a l'aprovació pel Consell de Govern, els centres, els departaments, els instituts universitaris d'investigació, els servicis o les estructures específiques.  
L'aprovació d'estos estudis es farà d'acord amb un reglament aprovat pel Consell de Govern, després de l'informe del vicerectorat corresponent, que ha d'establir els requisits diferenciats en funció de l'entitat de les propostes.  
  
Article 140  
El Consell de Govern ha d'aprovar, a proposta del vicerectorat corresponent, el reglament que determine les condicions i el procediment per a concedir premis extraordinaris relatius als títols corresponents a les diferents ensenyances que impartix la Universitat de València.  
  
Article 141  
1. El Consell de Govern, a proposta del rector o la rectora, d'un departament, d'un centre o d'un institut universitari d'investigació, després de l'informe de la comissió competent en matèria de doctorat, pot nomenar doctor honoris causa aquelles persones que, en consideració als seus mèrits, considere mereixedores d'este nomenament.  
2. El Consell de Govern, a proposta del rector o la rectora o de la junta d'un centre, pot concedir la medalla de la Universitat de València, d'acord amb el que establix el reglament corresponent.  
  
Article 143  
La Universitat de València ha de fomentar la mobilitat del seu personal docent i investigador, com també del seu personal investigador en formació, a fi de millorar-ne la formació i l'activitat investigadora, mitjançant la concessió de permisos i llicències, que seran regulats per reglament aprovat pel Consell de Govern.  
  
  
Article 149  
El personal docent i investigador de la Universitat de València està constituït:  
1. Pel personal docent i investigador funcionari:  
a) Catedràtics i catedràtiques d'universitat.  
b) Professorat titular d'universitat.  
c) Catedràtics i catedràtiques d'escola universitària.  
d) Professorat titular d'escola universitària.  
2. Pel personal docent i investigador contractat:  
a) Ajudants i ajudantes.  
b) Professorat ajudant doctor.  
c) Professorat col·laborador.  
d) Professorat contractat doctor.  
e) Professorat associat.  
f) Professorat emèrit i visitant.  
  
Article 151  
La relació de llocs de treball o un altre instrument organitzatiu similar ha d'establir les places de personal docent i investigador en l'accés a les quals el coneixement de la llengua pròpia constituïsca un requisit, com també el nivell exigible. En tot cas, un coneixement de la llengua pròpia superior al que s'exigix per a la plaça es considerarà com un mèrit.  
  
Article 152  
El professorat funcionari dels cossos docents universitaris es regix per les disposicions vigents que els siguen aplicables i per estos estatuts. La relació de llocs de treball o un altre instrument organitzatiu similar establirà per a cada plaça el seu règim de dedicació, la qual serà preferentment a temps complet, llevat del cas que, davant d'una petició raonada presentada per la persona interessada, el Consell de Govern li concedisca la dedicació a temps parcial.  
Les tasques docents del professorat funcionari seran les que acorde el consell de departament, en el marc de les disposicions vigents, de conformitat amb el seu reglament.  
  
Article 153  
La Universitat de València pot contractar, en règim laboral, personal docent i investigador d'acord amb les modalitats de contractació específiques de l'àmbit universitari o mitjançant les modalitats que s'establixen en la normativa laboral vigent que siguen d'aplicació.  
  
Article 154  
Sense contingut  
  
Article 155  
Sense contingut  
  
Article 156  
1. A l'efecte d'estos estatuts, són personal investigador en formació:  
a) Els titulats universitaris que exercisquen la seua activitat en un departament, institut o altres estructures internes de la Universitat de València creades a l'empara de l'article 144 dels estatuts i que siguen beneficiaris o beneficiàries de programes d'ajuda adreçats al desenrotllament d'activitats de formació i especialització científica amb caràcter predoctoral, adreçades a la realització i defensa de la tesi doctoral, sempre que estos programes complisquen, almenys, les condicions mínimes requerides per a inscriure'ls en el registre general de programes d'ajuda a la investigació previst en relació amb el personal investigador en formació per la legislació vigent.  
b) Els beneficiaris i les beneficiàries de beques d'investigació concedides per la Universitat de València a càrrec de projectes, contractes i convenis d'investigació.  
2. El Consell de Govern, a proposta de la Comissió d'Investigació, ha d'aprovar un estatut del personal investigador en formació que, sense perjudici del que dispose la normativa específica que els siga d'aplicació, en reglamentarà els drets i les obligacions, com també el règim de col·laboració en la docència i les altres activitats universitàries. En cap cas la col·laboració del personal investigador en formació en activitats docents no comportarà un obstacle per a la seua formació.  
  
Article 157  
La Comissió de Professorat té caràcter consultiu i assessor del Consell de Govern. Està formada pel vicerector o la vicerectora competent en matèria de professorat o la persona que delegue, que la presidix, i per membres de la comunitat universitària en representació dels centres o agrupació de centres, d'acord amb el reglament aprovat pel Consell de Govern. Este reglament ha de garantir-hi la presència majoritària del personal docent i investigador a temps complet, com també una representació del personal investigador en formació, d'estudiants i de personal d'administració i servicis. A les seues sessions assistixen amb veu i sense vot els presidents o les presidentes de la Junta de Personal Docent i Investigador i del Comité d'Empresa i, si és el cas, es podrà convidar els departaments o els instituts universitaris d'investigació per a informar sobre temes específics que els afecten.  
  
Les funcions de la Comissió de Professorat són, a més de les que assenyalen estos estatuts, l'elaboració de la proposta del seu reglament de règim intern i aquelles que li puga encomanar el rector o la rectora o el Consell de Govern  
  
Rúbrica de la secció segona del capítol primer del títol quart  
  
Secció segona  
Dels instruments d'organització dels llocs de treball i la contractació  
  
  
Article 160  
El Consell de Govern, a proposta de la Comissió de Professorat, oïda la Comissió d'Investigació, i després de la intervenció sindical segons els termes legals establits, ha d'aprovar anualment la relació de llocs de treball o un altre instrument organitzatiu similar que acompanyarà el pressupost de la Universitat. S'hi han d'incloure, degudament classificades, totes les places de personal docent i investigador, tant les que corresponen al personal funcionari com al contractat. En cap cas, el personal docent i investigador contractat, computat en equivalències a temps complet, no podrà superar el 49 % del total del personal docent i investigador de la Universitat.  
El personal docent i investigador amb contracte laboral temporal no podrà superar el 40 % de la plantilla docent.  
Correspon al Consell de Govern, oïdes les comissions de Professorat i d'Investigació, i després de la intervenció sindical segons els termes legals establits, les modificacions de la relació de llocs de treball o un altre instrument organitzatiu similar, que han de ser comunicades al Consell Social. En els casos en què les modificacions comporten un increment de la despesa, caldrà l'autorització del Consell Social.  
  
Rúbrica de la secció tercera del capítol primer del títol quart  
  
Secció tercera  
De la provisió de places i de la selecció del personal docent i investigador  
  
Article 162  
1. El Consell de Govern determinarà les places de plantilla, tant vacants com de nova creació, que s'han de proveir mitjançant els diversos procediments de selecció.  
2. La provisió i la convocatòria de les places de plantilla es realitzarà de la manera següent:  
a) Les places de professorat amb vinculació permanent les acorda el rector o la rectora, a proposta del Consell de Govern, en els termes previstos en el reglament de selecció del personal docent i investigador.  
  
b) Les places de professorat sense vinculació permanent les acorda el rector o la rectora en els termes previstos en el reglament de selecció del personal docent i investigador.  
  
Article 163  
Les convocatòries, aprovades pel rector o la rectora, han de contindre, com a mínim, les especificacions següents:  
a) Les places objecte de concurs definides per la categoria, àrea de coneixement, règim de dedicació i activitats docents que hagen de realitzar els qui siguen proposats per ocupar-les.   
La convocatòria ha d'especificar el departament o, si és procedent, l'institut universitari d'investigació a què està adscrita la plaça.  
b) Els formularis de sol·licitud i indicació de bases i normes per al desenrotllament del concurs.  
c) La composició de la comissió que ha de jutjar el concurs.  
d) Els criteris objectius i generals per avaluar el procés d'adjudicació de places.  
  
Article 164  
1. Les comissions que han de resoldre els concursos d'accés a cossos docents universitaris es componen de cinc membres, amb veu i vot, i els seus suplents. Tots ells han de complir els requisits establits en la legislació aplicable per a poder ser membre d'este comissions. Els presidents o les presidentes de les comissions, titulars i suplents, han de pertànyer al cos docent de catedràtics i catedràtiques d'universitat.  
  
2. Els membres d'estes comissions són designats pel rector o la rectora a proposta del Consell de Govern entre els funcionaris i les funcionàries dels corresponents cossos docents pertanyents a l'àrea de coneixement de la plaça convocada o a àrees afins, si és el cas. Almenys tres membres de la comissió han de ser aliens al departament en què es troba adscrita la plaça convocada. La composició s'haurà d'ajustar als principis d'imparcialitat i professionalitat dels seus membres, i haurà de procurar una presència equilibrada entre dones i hòmens, tret que no siga possible per raons fundades i objectives degudament motivades. Reglamentàriament i, mitjançant la negociació col·lectiva, es determinaran les formes de participació de les organitzacions sindicals en els processos de selecció.  
3. En les comissions encarregades de resoldre els concursos d'accés a places de cossos docents universitaris vinculades a places assistencials d'institucions sanitàries concertades, s'han d'afegir dos vocals més que han de ser doctors i estar en possessió del títol d'especialista que s'exigirà com a requisit per a concursar a la plaça. Són nomenats pel rector o la rectora i designats per la institució sanitària corresponent, d'acord amb el mecanisme establit legalment.  
  
4. La condició de membre d'una comissió de selecció és irrenunciable, llevat dels casos de concurrència dels supòsits legals d'abstenció o recusació, o de causa justificada que impossibilite l'actuació del membre de la comissió. Correspon al rector o la rectora la resolució dels incidents d'abstenció o recusació i l'acceptació, si és el cas, de les renúncies.  
  
Article 165  
1. El Consell de Govern, després de l'informe de la Comissió de Professorat, ha d'aprovar el reglament de selecció del personal docent i investigador, en què cal determinar necessàriament la composició i el funcionament de les comissions encarregades de resoldre els concursos, com també els criteris i el procés de selecció.  
2. Els criteris que hauran de ser aplicats en el procés de selecció podran ser diferents en funció de la categoria de la plaça convocada.  
a) En el cas del professorat amb vinculació permanent, hauran de tindre en compte, entre altres mèrits, l'adequació de la seua formació a les necessitats de la Universitat de València, l'historial acadèmic, docent i investigador del candidat o la candidata adequat al perfil de la plaça i tenint en compte la qualitat dels seus treballs en l'àmbit de la seua especialitat, el seu projecte docent i investigador, així com contrastar les seues capacitats per a l'exposició i el debat en la matèria o especialitat corresponent en sessió pública, tot això en els termes que establisca el reglament de selecció del personal docent i investigador.  
  
b) En el cas del professorat amb vinculació no permanent, hauran de tindre en compte, entre altres mèrits, l'expedient acadèmic o l'experiència professional, l'activitat docent i investigadora dels candidats i les candidates, adequada al perfil i a la naturalesa de la plaça, i la qualitat dels seus treballs en l'àmbit de la seua especialitat, tot això en els termes que establisca el reglament de selecció del personal docent i investigador.  
  
Article 166  
1. Contra la proposta de la comissió d'accés en els concursos a cossos docents universitaris, els candidats o les candidates podran presentar una reclamació davant el rector o la rectora, dins del termini establit legalment. Una vegada admesa a tràmit la reclamació, se suspendran els nomenaments fins que es resolga.  
2. Esta reclamació ha de ser valorada per una Comissió de Reclamacions, composta per set catedràtics o catedràtiques d'universitat, amb un reconeixement docent i investigador igual o superior al que és necessari per ser membre de les comissions d'accés i pertanyents a diferents àrees de coneixement, de manera que hi estiguen representades totes les grans àrees acadèmiques de la Universitat, dels quals:  
a) Un membre serà designat i revocat lliurement pel rector o la rectora i cessarà quan cesse el rector o la rectora.  
b) Sis membres seran elegits pel Claustre, a proposta del Consell de Govern o d'un 15 % del Claustre.  
L'elecció pel Claustre requerirà l'obtenció de la majoria dels vots emesos, sempre que esta majoria supere 1/3 del nombre total dels seus membres. A este efecte, no serà d'aplicació allò previst a l'article 240.2.b).I.  
El mandat tindrà una durada de quatre anys, prorrogable una única vegada. La renovació es realitzarà per mitats cada dos anys. Les vacants que s'hi produïsquen seran cobertes pel temps que reste.  
3. La resolució del rector o la rectora, després de la proposta vinculant prèvia de la Comissió de Reclamacions, exhaurix la via administrativa i es pot impugnar davant la jurisdicció contenciosa administrativa.  
  
Supressió de la rúbrica de la secció quarta del capítol primer del títol quart  
  
Article 167  
La incorporació del professorat pertanyent als cossos docents universitaris que haja estat en excedència voluntària s'efectuarà d'acord amb el procediment d'adscripció provisional o de reingrés automàtic que aprove el Consell de Govern o per qualsevol altre sistema previst en la legislació vigent. El reingrés serà automàtic i definitiu sempre que hagen transcorregut, almenys, dos anys en situació d'excedència, i no més de cinc, sempre que hi haja plaça vacant del mateix cos i àrea de coneixement. L'adscripció provisional requerirà l'informe del departament afectat i de la Comissió de Professorat, i serà aprovada pel Consell de Govern. L'antiguitat com a professorat de la Universitat de València serà un dels criteris que s'ha de valorar en cas que hi haja més d'una sol·licitud de reingrés.  
  
  
Article 168  
Sense contingut  
  
Article 169  
Sense contingut  
  
Article 174   
L'assemblea de representants de centre està formada:  
a) Per la representació elegida pels estudiantes d'estudis de grau i per la representació elegida pels estudiants matriculats en cada un dels programes oficials de màster i doctorat del centre i dels departaments que té adscrits, d'acord amb un criteri proporcional i de manera que el nombre d'estos representants siga major de 25 i menor de 100. Correspon al degà o la degana o al director o la directora la convocatòria d'este eleccions, que s'ajustaran al que dispose el reglament electoral general previst en estos estatuts.  
  
b) Pels claustrals elegits pels estudiants del centre.  
  
c) Pels estudiants membres de la junta de centre.  
Tots el membres de l'assemblea de representants de centre responen de la seua actuació en els òrgans de govern i de representació davant l'assemblea d'estudiants de centre.  
  
Article 179  
1. El personal d'administració i servicis de la Universitat de València està integrat pels funcionaris i les funcionàries de les escales corresponents, pel personal laboral propi i pels funcionaris i les funcionàries d'altres administracions públiques, estos últims mentres presten servicis a la Universitat de València en les situacions administratives que establix la legislació vigent.  
2. Correspon al personal d'administració i servicis en l'exercici de les seues activitats específiques, d'acord amb el que disposa la legislació vigent:  
a) El suport, l'assessorament i l'assistència als òrgans de govern de la institució i a la resta de la comunitat universitària.  
b) La gestió i administració i el suport tècnic per al desplegament de les funcions de la Universitat, d'acord amb les seues competències.  
3. El personal d'administració i servicis funcionari es regix per les disposicions de la legislació vigent que li siguen aplicables i per estos estatuts.  
4. El personal d'administració i servicis laboral es regix, a més de per la legislació laboral i la resta de normes convencionalment aplicables, pels preceptes de l'Estatut Bàsic de l'Empleat Públic que així ho disposen, i per estos estatuts.  
  
Article 184  
1. El personal funcionari d'administració i servicis de la Universitat de València s'estructura en grups i subgrups d'acord amb la titulació exigida per ingressar-hi segons la legislació vigent.  
  
2. El Consell de Govern, després de la negociació sindical i d'acord amb la legislació vigent, establirà les escales corresponents de personal d'administració i servicis que calguen per al bon funcionament de la Universitat de València.  
3. Els nivells, les categories i les funcions del personal laboral d'administració i servicis seran definits pel conveni col·lectiu corresponent.  
  
Article 190  
1. La Universitat de València selecciona el seu personal d'administració i servicis d'acord amb la seua oferta d'ocupació pública anual, per mitjà de convocatòria pública, segons els principis de publicitat, igualtat, capacitat i mèrit, mitjançant els sistemes de concurs, oposició o concurs oposició, vigilant de manera especial la igualtat de tracte i la no-discriminació.   
2. L'oferta d'ocupació pública serà objecte de negociació sindical i, abans de fer-la, la Universitat haurà de convocar concurs intern per a cobrir les vacants.   
3. Reglamentàriament i, mitjançant la negociació col·lectiva, es determinaran les formes de participació de les organitzacions sindicals en els processos de selecció.  
4. La Universitat de València, d'acord amb la legislació vigent, ha de reservar una quota de la seua oferta d'ocupació pública per a les persones amb discapacitat.  
  
Article 196  
1. La mesa negociadora és l'òrgan de negociació col·lectiva i de participació en la determinació de les condicions de treball en el si de la Universitat de València.  
2. En la mesa negociadora es troba representada l'administració de la Universitat de València i les organitzacions sindicals representatives.   
3. Són objecte de negociació en l'àmbit de la Universitat de València i en relació amb les seues competències, les matèries que s'establixen en la legislació vigent sobre negociació col·lectiva, òrgans de representació, determinació de les condicions de treball i participació del personal al servici de les administracions públiques.  
  
Article 199  
Durant un mateix curs acadèmic, cap membre de la comunitat universitària no pot formar part simultàniament de col·legis electorals pertanyents als grups de personal docent i investigador, personal investigador en formació, estudiants i personal d'administració i servicis.  
  
  
Article 201  
La condició de síndic o síndica o de vicesíndic o vicesíndica de la Sindicatura Universitària de Greuges és incompatible, en tot cas, amb les que segueixen:  
a) Rector o rectora, vicerector o vicerectora, secretari o secretària general, vicesecretari o vicesecretària general, gerent o gerenta i vicegerent o vicegerenta.  
b) Degà o degana, director o directora, vicedegà o vicedegana, subdirector o subdirectora, secretari o secretària i vicesecretari o vicesecretària de centre o de servici.   
c) director o directora i secretari o secretària de departament o d'institut.   
d) Membre del Consell de Govern.   
e) Membre d'alguna comissió dels òrgans centrals de la Universitat.   
f) Membre de les juntes de personal o del Comité d'Empresa.   
g) Cap de servici, de secció, administrador o administradora de centre o equivalents.  
  
Article 205  
1. La Universitat de València, per al compliment dels seus fins i per a la realització de les activitats que li són pròpies, ha de disposar del patrimoni i dels recursos financers que li calguen.  
2. Per a la promoció i el desenrotllament dels seus fins, la Universitat de València, amb l'aprovació del Consell Social, podrà crear, per si sola o en col·laboració amb altres entitats públiques o privades, empreses, fundacions o altres persones jurídiques d'acord amb la legislació general aplicable, cosa que podrà fer directament o indirectament mitjançant persones jurídiques creades per esta.  
3. La Universitat de València, directament o mitjançant alguna de les persones jurídiques a què es referix el punt anterior, podrà crear empreses de base tecnològica o basades en el coneixement intel·lectual universitari en els termes previstos en la legislació vigent i en les normes de desplegament d'estos estatuts aprovades pel Consell de Govern.  
  
Article 206  
1. El patrimoni de la Universitat de València està constituït pel conjunt de béns, drets i obligacions de contingut econòmic del qual és titular, i de tots aquells que puga rebre en el futur procedents de persones o entitats públiques o privades.  
Així mateix, també formen part del patrimoni de la Universitat de València les participacions i els drets que de manera directa o indirecta puga tindre la Universitat en les empreses de base tecnològica a què es referix l'article anterior.  
La Universitat de València ha d'establir una política de manteniment del patrimoni i d'adequació permanent d'este als seus fins i activitats, d'acord amb criteris de racionalitat, eficàcia i suficiència.  
2. Els drets de propietat industrial obtinguts per investigacions finançades amb fons a càrrec del pressupost de la Universitat de València, tret del que, si és procedent, s'haja convingut en el contracte per a la realització de la investigació, són de l'exclusiva titularitat de la Universitat, que pot decidir sobre la seua explotació econòmica i sobre la seua transmissió, sense perjudici dels drets reconeguts als autors en estos estatuts i en la legislació vigent.  
3. La Universitat de València pot apel·lar al crèdit oficial i al privat, d'acord amb la legislació vigent, i gaudix d'exempció tributària i d'altres beneficis fiscals que la legislació atribuïx a les entitats sense finalitat lucrativa.  
  
Rúbrica del capítol quint del títol sext  
  
CAPÍTOL QUINT  
De les garanties i altres normes generals dels procediments electorals i de la igualtat  
  
  
Rúbrica de la secció primera del capítol quint del títol sext  
  
Secció primera (nova)  
De les garanties i altres normes generals   
dels procediments electorals  
  
Article 240  
1. Tret que la llei o els estatuts no disposen una altra cosa, en les eleccions als òrgans previstos en estos estatuts cal observar les normes següents:  
a) Les eleccions són de caràcter lliure i el vot és personal, directe i secret.  
b) Cal afavorir la presència equilibrada entre dones i hòmens en els termes establits en la legislació vigent.  
2. Els procediments electorals quedaran regulats en un reglament electoral general aprovat pel Claustre a proposta de la Junta Electoral, després de l'informe de la Comissió d'Estatuts.  
Este reglament ha de garantir, almenys, els criteris generals següents, que han de regir en tots els processos electorals:  
a) L'aplicació del càlcul dels percentatges s'ha de fer al nombre natural més pròxim.  
b) Cal garantir que en les eleccions s'utilitze un d'estos dos sistemes:  
I. Llista oberta en la qual figuren totes les candidatures. En este cas, l'electorat podrà votar un màxim de 2/3 o el natural més pròxim del total de representats que s'hagen d'elegir. Este sistema s'aplicarà necessàriament a les eleccions de personal docent i investigador i a les de personal d'administració i servicis, en les quals estos 2/3 s'han de distribuir proporcionalment al nombre de representants dels sectors d'este personal que s'establisquen per a cada elecció.  
II. Llista tancada en la qual figure un nombre de persones igual, almenys, al 50 % dels llocs per cobrir. En este cas, l'electorat podrà votar tant sols una candidatura i el repartiment de llocs tenint en compte els resultats es farà pel sistema proporcional del residu major.  
c) Cal garantir que cap persona puga aparéixer en una llista electoral sense que hi haja constància de la seua acceptació personal i directa d'esta circumstància.  
d) Cal garantir la presència equilibrada entre dones i hòmens en les candidatures electorals que es presenten mitjançant el sistema de llista tancada.  
e) S'han de regular tots els aspectes relatius a l'emissió del vot anticipat.  
f) S'han de regular els aspectes generals que hauran de regir en les campanyes electorals.  
g) S'ha de determinar el règim d'infraccions i les sancions en matèria electoral.  
h) S'ha de determinar la periodicitat de les eleccions dels representants dels estudiants en els diferents òrgans en els quals està prevista esta representació sense que, en cap cas, esta periodicitat siga inferior a l'anual.  
i) Els col·legis electorals es fixaran per col·lectius de personal docent i investigador, personal investigador en formació, estudiants i personal d'administració i servicis, i per centres, departaments, instituts universitaris d'investigació i servicis, d'acord amb les característiques de cada procés electoral.  
  
Rúbrica de la secció segona del capítol quint del títol sext  
  
Secció segona (nova)  
De la igualtat  
  
Article 241 bis (nou)  
La Universitat de València té entre els seus objectius fonamentals el desenrotllament de totes les polítiques d'igualtat entre dones i hòmens, la promoció de polítiques actives que afavorisquen la conciliació de la vida laboral, personal i familiar, com també la lluita contra la violència de gènere.  
De la mateix manera, vetlarà per la utilització d'un llenguatge no sexista tant en l'àmbit administratiu com en el docent, d'investigació, cultural i de comunicació.  
  
Article 241 ter (nou)  
1. La Universitat comptarà amb una Unitat d'Igualtat per a l'exercici de les funcions relacionades amb el principi d'igualtat entre dones i hòmens.  
2. Al capdavant de la Unitat hi estarà una directora o un director que nomenarà el rector o la rectora.  
3. La Unitat d'Igualtat assumirà les competències següents:  
a) Elaborar i desenrotllar els programes necessaris per impulsar les polítiques d'igualtat en la Universitat de València.   
b) Implantar, fer el seguiment i avaluar els plans d'igualtat.  
c) Coordinar les accions específiques que, en este sentit, puguen posar en marxa els diferents òrgans, centres i servicis.  
d) Assessorar els òrgans de govern i les comissions de la Universitat en matèria de polítiques d'igualtat.  
e) Donar suport a la realització d'estudis amb la finalitat de promoure el principi d'igualtat.  
f) Fomentar el coneixement en la comunitat universitària de l'abast i significat del principi d'igualtat mitjançant accions formatives.  
  
g) Totes aquelles competències que li atribuïsquen els òrgans de govern de la Universitat.  
  
DISPOSICIÓ ADDICIONAL QUINTA  
D'acord amb el principi d'igualtat entre dones i hòmens en el govern i la gestió de la Universitat de València, el rector o la rectora tindrà en compte, pel que fa a la designació de càrrecs la presència equilibrada entre dones i hòmens en els termes fixats per la legislació vigent, tant en la configuració del Consell de Direcció com en el conjunt dels diferents càrrecs de designació de caràcter unipersonal.  
  
El degans, les deganes, els directors i les directores hauran de tindre en compte el mateix criteri en la proposta dels seus equips respectius.  
  
Se seguirà també el mateix criteri en la composició de les distintes comissions existents a la Universitat de València.  
  
DISPOSICIÓ ADDICIONAL OCTAVA  
En les votacions que hagen de fer-se en els consells de departament i d'instituts universitaris d'investigació i en les juntes de centre, per formular les propostes de membres de les comissions d'accés i de contractació previstes en estos estatuts, serà aplicable el que disposa l'article 240.2.b).I.  
  
DISPOSICIÓ ADDICIONAL DEU  
1. Als efectes previstos en estos estatuts, el personal contractat a l'empara de programes d'incorporació de doctors és personal docent i investigador durant la vigència d'este contracte.  
2. En els barems que s'han d'aplicar per resoldre els concursos de contractació per ocupar places amb dedicació preferentment investigadora els mèrits d'investigació seran preponderants.  
  
DISPOSICIÓ ADDICIONAL ONZE  
El personal d'institucions sanitàries concertades amb la Universitat de València que exercix funcions com a professor o professora associat d'acord amb la Llei 14/1986, de 25 d'abril, General de Sanitat, i les disposicions que la despleguen, no s'ha de comptabilitzar a l'efecte de la constitució de departament, ni de la distribució del nombre de claustrals per centres.   
La seua participació en els òrgans de govern i representació és la següent:   
a) En els consells de departament, una presència equivalent al 10 % del nombre de membres del personal docent i investigador, segons el procediment que determine el reglament electoral general.  
b) En les juntes de centre, una presència equivalent al 15 % del nombre de representants del personal docent i investigador no permanent, i segons el procediment que determine el reglament electoral general.  
  
c) En el Claustre, una presència equivalent al 10 % del nombre de representants del personal docent i investigador del centre corresponent, i segons el procediment que determine el reglament electoral general.  
  
A l'efecte d'elegir els seus representants, l'esmentat personal formarà els corresponents col·legis electorals específics.  
  
DISPOSICIÓ ADDICIONAL CATORZE (NOVA)  
Tenen la consideració de professorat amb vinculació permanent a la Universitat els funcionaris i les funcionàries dels cossos docents universitaris i el professorat contractat doctor.  
També tenen la consideració, a tots els efectes, de professorat amb vinculació permanent a la Universitat el professorat funcionari dels cossos de catedràtics d'escola universitària i de professors titulars d'escola universitària a extingir, i també el professorat col·laborador.  
DISPOSICIÓ ADDICIONAL QUINZE (NOVA)  
En el termini d'un any, el Claustre aprovarà el reglament electoral general. El Consell de Govern, d'ofici, adaptarà tots els reglaments de règim intern dels diferents òrgans a les disposicions que s'establixen en el reglament electoral general esmentat.  
  
DISPOSICIÓ TRANSITÒRIA QUARTA  
En el termini d'un mes des de l'entrada en vigor d'estos estatuts, el Consell de Govern haurà de proposar al Claustre els projectes de reglament d'organització i funcionament de l'esmentat consell.  
  
DISPOSICIÓ TRANSITÒRIA SETZE (NOVA)  
Mentres existisca la figura del professorat col·laborador, la contractació s'haurà d'ajustar al que establix la disposició transitòria segona de la Llei Orgànica 4/2007, de 12 d'abril, i el reglament de selecció del personal docent i investigador de la Universitat de València.  
  
  
DISPOSICIÓ TRANSITÒRIA DÈSSET (NOVA)  
Fins a l'aprovació del reglament electoral general, es mantenen en vigor les disposicions dels reglaments que regulen les eleccions als òrgans previstos en estos estatuts.  
El Consell de Govern serà competent per establir, en cas necessari, les normes que siguen aplicables quan aquelles disposicions s'oposen a la legislació vigent i a estos estatuts.  
  
DISPOSICIÓ FINAL  
Estos estatuts entraran en vigor l'endemà de ser publicats en el Diari Oficial de la Comunitat Valenciana.


Còpia Permalink ELI